**KURSUSEPASS**

|  |  |
| --- | --- |
| **Kursuse nimetus** | **Ajalehe sünd** |
| **Kursuse maht** | 21 tundi |
| **Eesmärgid** | Kursusel jäljendatakse ühe nädala jooksul ajalehetoimetust. Iga õpilane saab endale meelepärase rolli: peatoimetaja, reporter, keeletoimetaja, küljendaja, fotograaf jne. Kursuse lõpuks valmib Narva Eesti Gümnaasiumi kooliajalehe üks number.  Rühmatöös arendatakse koostööoskust ja arvamuse avaldamise oskust, kujundatakse oskust eetiliselt ja olusid arvestades suhelda nii suuliselt kui ka kirjalikult (sotsiaalne ja kodanikupädevus). Meediatekstide kaudu toetatakse maailmapildi kujunemist ning luuakse praktilised võimalused samastuda aktuaalsete teemadega (enesemääratluspädevus). Koolimeedia toimetuses arendatakse kuulamis-, lugemis- ja kirjutamisoskust, eri liiki tekstide mõistmist, fakti ja arvamuse eristamist, teabe hankimist ja selle kriitilist kasutamist, ajakirjandusžanride loomist (õpipädevus). Meediatekstide põhjal arendatakse oskust lugeda teabegraafikat või muul viisil visuaalselt esitatud infot, leida andmeid, õpitakse leitud infot analüüsima, sõnalise teabega seostama ning tõlgendama (matemaatika-, loodusteaduste- ja tehnoloogiaalane pädevus). Arendatakse tehnoloogiliste vahendite kasutamisoskust, et koolileht kujundada ja küljendada (digipädevus). Koolilehe praktiline loomine soodustab õpilaste omaalgatust ja aktiivsust ning õpetab neid ühendama teooriat praktikaga (ettevõtlikkuspädevus). |
| **Kursuse lühikirjeldus** | **Kursuse ajakava**  Esmaspäev   * Õppekäik ühte meediamajja (Delfi, Postimees, ERR) Tallinnas. * Mõne teise kooliajalehe toimetuse külastus (nt Viimsi Gümnaasiumi Hüpernoole toimetus). * Ajurünnak ja ideede kaardistamine. Missugune võiks olla Narva Eesti Gümnaasiumi ajaleht? Milliseid lugusid ja rubriike see võiks sisaldada? Mis võiks olla minu roll toimetuses?   Teisipäev   * Ajurünnaku käigus tekkinud ideede edasiarendamine. * Õpilaste jaotamine rollidesse (peatoimetaja, reporter, keeletoimetaja, küljendaja, fotograaf jne). * Ülesannete jaotus, kokkulepped töövoo ja tähtaegade osas. * Materjalide ja infoallikate otsimine, intervjueerimine, kirjutamine, toimetamine, küljendamine.   Kolmapäev   * Materjalide ja infoallikate otsimine, intervjueerimine, kirjutamine, toimetamine, küljendamine.   Neljapäev   * Materjalide ja infoallikate otsimine, intervjueerimine, kirjutamine, toimetamine, küljendamine.   Reede   * Ajalehe viimistlemine. * Kokkuvõtete tegemine. |
| **Õpitulemused** | Ainekursuse läbinud õpilane:   * oskab koolilehe loomise protsessis tulemuslikult koostööd teha, * oskab leida aktuaalseid teemasid, mis kõnetavad NERGi kooliperet, * väljendab end selgelt nii suuliselt kui ka kirjalikult, * oskab luua erinevaid ajakirjandusžanreid, * oskab koolilehte Canva programmi abil kujundada ka küljendada. |
| **Kursuse lõpptulemuse kujunemine** | Kursust hinnatakse mitteeristavalt (AR/MA). Positiivse hinde kujunemiseks peab õpilane aktiivselt koolilehe toimetuse töös osalema ning valikkursuse lõpuks ära tegema kõik ülesanded, mis on kursuse alguses vastavalt õpilase rollile kokku lepitud.  Kursusehinde täpsemat kujunemist selgitab õpetaja iga kursuse alguses ja sisestab Stuudiumisse kokkuvõtva hinde saamiseks tehtavad tööd, ajakava ja õppeprotsessis osalemise osakaalu*.* |
| **Õppekirjandus** | * (Kooli)ajalehtede ja ajakirjade erinevad väljaanded * ERRi koduleht <https://www.err.ee/> |